Johannes Stark, naixito de Schickenhof (Reino de Bavera, hue en Freihung, Bavera, Alemanya) o 15 d'abril de 1874 y muerto en Traunstein (Bavera, Alemanya Occidental, hue Alemanya) o 21 de chunio de 1957, estió un fisico alemán, que recibió o Premio Nobel de Fisica en 1919 por o suyo descubrimiento d'o efecto Doppler en os rayos canals y d'a deseparación d'os rayos espectrals por un campo electrico. Se formó en a Universidat de Múnich y estió profesor universitario en quantas universidatz. Mientres o Tercer Reich fació parte d'o movimiento Deutsche Physik, contrario a la que deciban fisica chodiga que representaban ta ells fisicos como Albert Einstein.